
ПРОТОКОЛ


	Днес, 18.04.2024г., от 17.00ч. в зала „Заседателна„  на ОбА- Пирдоп се проведе заседание на  Постоянната комисия по обществен ред, култура, спорт и туризъм със задача да бъдат разпределени  финансовите средства за подпомагане на спортните клубове през  2024г., заложени в  партньорската програма между Община Пирдоп и  „Аурубис-България“ АД.
	Присъстваха: Иван Джонгов, Тодор Иванов, Георги Панов, Деян Стоев.
	По уважителни причини отсъстваше Васил Кафеджиев.
	На заседанието присъстваха общинските съветници: Станислав Готев, Симеон Симеонов и Ненко Павлов, както и Кристина Петкова- председател на ОбС-Пирдоп и Милена Мачканова- заместник кмет на община Пирдоп.
	 Заседанието беше открито от председателя на комисията  Иван  Джонгов, който  заяви, че в срок до края на месец април  е необходимо да бъдат разпределени  финансови средства в размер на 80 000 лв., предназначени  за дейността на спортните клубове в община Пирдоп през 2024г.
 	Отношение взеха:
	Ст.Готев: Имам въпрос: Ние искаме ли да се оздравява спорта в общината? Искаме ли, отговорността да се поеме и от кмета и от общинския съвет? Общинска администрация и Общински съвет-Пирдоп трябва да бъдат  заедно. Парите трябва да отидат по предназначение, при децата. Сега комисията може да реши да бъдат дадени само 30% от предвидените средства и съм убеден, че треньорите на спортните клубове ще реагират и ще присъстват  на  следващото заседание на комисията. По този начин ще привлечем вниманието на клубовете. Средствата не се използват по предназначение и парите скарват хората. Необходимо е да се измисли работеща формула за разпределение на тези финансови средства.  В противен  случай, списъка на спортните клубове може да се изпрати в „Аурубис” и те да разпределят парите. Когато има работещи правила и други спонсори от бизнеса  ще се включат.
	С.Симеонов: Предлагам, да се преразгледа решението и цялата програма да се разпределя от нас. Утре  Общинска администрация да се свърже с г-жа Сапунджиева и да се уточни, защо общинския съвет не може да разпределя средствата, заложени в програмата. 
	Г.Панов: Считам, че нещо трябва да се промени в бъдеще. Трябва да се предвидят средства за поощрение на спортистите. 
	И.Джонгов: До края на този месец комисията следва да направи предложение пред „Аурубис”  за разпределение на средствата за подпомагане на спорните клубове от община Пирдоп.
	К.Петкова: Ако комисията гласува направеното предложение, съгласно което  на спортните клубовете да  бъдат дадени само 30% от предвидените средствата и ако такова решение бъде изпратено до дарителя, то средствата могат да останат в този намален размер.  Тога кой ще понесе отговорността?  Защо спортните клубове да бъдат лишавани от тези финансови средства?
	Ст.Готев: Ако се проведе среща между  „Аурубис”, Кмета на общината и Общинския съвет, тогава „Аурубис” ще разбере, че има методика за разпределение на средствата. Партньорската програма вече е подписана и ако „Аурубис” не желае по този начин да се случат нещата, то тогава комисията ще заседава и ще реши въпроса.
	Т.Иванов: Би било добре да се беше организирала среща с представителите на клубове.


	В резултат на проведените дебати и след проведеното гласуване с 3 гласа „за” и 1 глас „въздържал се” Постоянната комисия по обществен ред, култура, младежта, спорт и туризъм  прие следното 
РЕШЕНИЕ:

1.ПКОРКМСТ предлага, предвидените средствата в общ размер на 80 000лв., заложени  партньорската програма между Община Пирдоп и „Аурубис- България “ АД, за финансово подпомагане спортните клубове  в Община Пирдоп да бъдат разпределени, както следва:	 

1. Футболен клуб „Пирдоп“  -			19 500 лв.;		                           
2. Волейболен клуб „ Пирдоп“ -			14 000 лв.;                 
3.Спортен клуб по лека атлетика -		15 000 лв.;
4. Клуб по карате „ Киби френдшип“ -		 10 000 лв.;
5. Спортен клуб по тенис на маса -		  8 000 лв.
6. Спортен клуб по тенис на корт -		  3 500 лв.
7. Спортен клуб по кану-каяк -			  6 500 лв.
8. Спортен клуб по бокс			  	  3 500 лв.


Поради изчерпване на дневния ред съвещанието беше закрито.







Протоколист:	/п/			Председател на ПК ОРКМСТ:/п/
                    		/И.Георгиева/				         / Иван Джонгов/

